L'àrea d'Igualtat presenta una extensa programació amb motiu de la celebració del Dia de les Dones
23 de febrer 2022

![](/media/xvqgqvtu/c_grupal.jpg?width=850&height=566.9886363636364)

L'alcalde Sagunt i regidor d'Igualtat, Darío Moreno ha presentat este matí la programació del 8 de Març, Dia de les Dones. En eixe sentit, la programació d'enguany oferix una representació teatral, dos conferències, dos xarrades, una exposició, la projecció d'un documental i d'un curtmetratge, la presentació d'un llibre, dos contacontes, un monòleg i el cicle del silenci ‘Dona migrant’ que es desenvoluparan del 25 de febrer fins al 25 de març, a excepció d'una obra de teatre que es representarà el 20 de maig.

Així mateix, per al dimarts, 8 de Març, està programada una concentració i manifestació organitzada per la Coordinadora Feminista del Camp de Morvedre. Començaran a les 18.30 hores a la porta de l'Ajuntament de Sagunt (carrer Autonomia).

L'alcalde i regidor d'Igualtat, Darío Moreno, ha assenyalat la importància de celebrar este dia amb la condició d'aconseguir una societat més justa: «**La regidoria d'Igualtat porta ja molts anys preparant tota una sèrie d'activitats al voltant del dia del 8 de Març, per a continuar reflexionant sobre el paper de la dona en la nostra societat i sobretot allò que encara queda per aconseguir, una igualtat real entre homes i dones. Per eixa raó, sempre es fa un ventall molt ampli d'activitats, sempre intentem col·laborar amb les associacions feministes que tenim en el nostre municipi per a intentar treballar en xarxa i així que el nostre missatge d'igualtat, el nostre missatge feminista, arribe a tots els racons de la nostra societat**».

![](/media/e4nnhtpm/c_dario.jpg?width=850&height=566.9886363636364)

Cada activitat programada està organitzada per entitats diferents com el Col·lectiu Dones de Sagunt 8 de Març, l'Asociación Cultural Nautilus, la regidoria d'Activitat Física, Salut i Esports, el departament d'Arxius i Biblioteques, la Coordinadora Feminista del Camp de Morvedre, l’Associació Morvedre Acull, la regidoria de Cooperació Internacional i l'Associació Sapiencia. Totes les activitats es duran a terme amb la col·laboració de la regidoria d'Igualtat de l'Ajuntament de Sagunt.

La programació completa es pot consultar a través d'este  [enllaç](https://www.aytosagunto.es/es/ayuntamiento/areas-y-servicios/bienestar-social/mujer/programa-8-de-marzo-dia-internacional-de-las-mujeres/)

![](/media/msintuyg/c_8mcartel.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/l-area-d-igualtat-presenta-una-extensa-programacio-amb-motiu-de-la-celebracio-del-dia-de-les-dones/ "Facebook")
*   [](http://twitter.com/share?url=https://aytosagunto.es/va/actualitat/l-area-d-igualtat-presenta-una-extensa-programacio-amb-motiu-de-la-celebracio-del-dia-de-les-dones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-d-igualtat-presenta-una-extensa-programacio-amb-motiu-de-la-celebracio-del-dia-de-les-dones/ "Linked In")
*   [](mailto:?body=https://aytosagunto.es/va/actualitat/l-area-d-igualtat-presenta-una-extensa-programacio-amb-motiu-de-la-celebracio-del-dia-de-les-dones/)